Lav et referat af nedenstående tekst:

Tekst:
Når kampen i aften mod FC København fløjtes af cirka 19.45, går AaBs superligaspillere på juleferie, og møder først ind igen den første weekend i det nye år. Man kan vel ikke skrive bedre julekort at sende spillere og fans på juleferie end dette topbrag mellem nummer to og tre i Superligaen. FCK ligger lige nu nummer to med 30 point, AaB med to point færre på tredjepladsen. Mulighed for andenplads Så med en sejr foran et udsolgt Aalborg Portland Park med 12.000 tilskuere kan AaB gå på juleferie på superligaens andenplads. Men uanset resultatet så må man konstatere, at AaB har gjort det godt trods en turbulent start på sæsonen, hvor mange satte spørgsmålstegn ved, om træner Marti Cifuentes var den rigtige mand i spidsen for det Nordjyske flagskib indenfor fodbold. For det så ikke for godt ud for den nye træner Marti Cifuentes i starten af sæsonen. Det begyndte med tre nederlag og tre uafgjorte kampe, inden det lykkedes for træneren og AaB at hente den første sejr i seks kamp mod SønderjyskE. Men trods sejren, spåede TV3 Sportens fodboldekspert Jesper Thygesen dengang i TV2 Nord at Marti Cifuentes snart var fortid i AaB. -	Han, Marti Cifuentes, kom ind ad fordøren og havde flotte ord med på vejen, men jeg er bange for, at han måske lusker ud ad bagdøren i løbet af tre uger, sagde Jesper Thygesen dengang TV2 Nord. Også blandt AaBs trofaste fans var der utilfredshed med både trænere og spillere over den dårlige start. På de sociale medier var tonen til tider hård overfor især træner Marti Cifuentes, men også over den norske sportschef Andre Inge Olsen, og de indkøb som han foretog inden sæsonstart. Louka Prip en stor gevinst for AaB Men nu viser det sig at især indkøbet af den offensive midtbane spillere Louka Prip kan vise sig at blive den helt store gevinst for AaB. Louka Prip har indtil nu scoret otte mål for AaB, men ikke nok med det Louka Prip kan også andet end lave mål, han er en spiller der kan bruges mange forskellige steder på banen, og det kan man få brug for til aftenens stor kamp. En anden der kan komme til at spille en hovedrolle i aftenens storkamp er Kasper Kusk. Han har jo tidligere netop spillet for FC København, og vil sikkert gerne score mod sin gamle klub. Kasper Kusk er inde i en god periode for holdet, og var stærk medvirkende til at AaB vandt seneste kamp med 3-1 på udebane over SønderjyskE. Han scorede, og Louka Prip stod for de to andre scoringer i kampen mandag aften. Alt snak om træner Marti Cifuentes er den rette mand for AaB er forstummet, for med en sejr i aften kan AaB overvintre på en andenplads i superligaen. Det var der ikke mange der havde troet på efter den elendige start man fik på sæsonen, måske bortset fra træneren selv. Der fløjtes op til topopgøret klokken 18.00, kampen kan følges direkte på TV3 Sporten. Vi har kommentarer efter kampen på vore hjemmeside tv2 nord.dk.

Referat:
Der er en andenplads i Superligaen på spil, når AaB i dag møder FC København på hjemmebane.